CELLO COVER PEITTOSUOJA 0,9L PM1 VALKOINEN SÄVYTETTÄVISSÄ | K-rauta.fi
[ { "catentry_id" : "133721", "Attributes" :	{ } } ]
CELLO COVER PEITTOSUOJA 0,9L PM1 VALKOINEN SÄVYTETTÄVISSÄ
Tuotenumero: 500907092
EAN: 6414621027447
19,94 € / l 16,08 € / l
Cello Cover on vesiohenteinen puupintojen peittosuoja ulkokäyttöön. Peittosuoja muodostaa puun pintaan ohuen, peittävän kalvon ja antaa sille tehokkaan suojan. Cello Cover sopii sekä vanhojen että uusien puupintojen käsittelyyn. Cello Cover...
Cello Cover on vesiohenteinen puupintojen peittosuoja ulkokäyttöön. Peittosuoja muodostaa puun pintaan ohuen, peittävän kalvon ja antaa sille tehokkaan suojan. Cello Cover sopii sekä vanhojen että uusien puupintojen käsittelyyn.
Cello Cover -peittosuojaa voi käyttää valkoisena tai vaaleisiin sävyihin sävytettynä. Käyttökohteita ovat mm. ulkoseinät, vuorilaudat, aidat ja ikkunanpuitteet. Peittosuojalla saat vanhat, haalistuneet puupinnat taas kauniiksi ja sävyltään yhtenäisiksi, ja se sopii myös vanhan ja uuden puunsuojapinnan värisävyn yhtenäistämiseen. Hirsipinnoille suosittelemme kuultavia puunsuojia tai kuullotteita. Peittosuojan kuivumisaika on noin 16 tuntia, viileällä tai kostealla säällä kauemmin. Cello Cover kestää hyvin sään vaikutuksia.
•	EU VOC raja-arvo (kat A/e): 130 g/l 2010. Tuotteen VOC: maks. 130 g/l.
Esikäsittely tekee lopputuloksesta kestävämmän ja kauniimman sekä pidentää huoltoväliä. Esikäsittelemällä säästät aikaa ja vaivaa myöhemmin – siksi pohjatyö kannattaa tehdä huolellisesti.
Käsittele pinta mahdollisimman pian. Ainakin pohjustus ja pohjamaalaus kannattaa tehdä jo rakennuskesänä. Poista ensin pinnasta irtoaines, lika ja home. Käytä tarvittaessa homepesuliuosta. Huuhtele pinnat pesun jälkeen huolellisesti ja anna niiden kuivua. Sivele pinta pohjusteella ja anna kuivua vuorokauden ajan.
Vaihda huonokuntoiset puuosat uusiin. Poista irtoaines, lika ja pöly. Poista huonokuntoiset maalikerrokset kokonaan. Paksun vanhan maalikerroksen tarttuvuus alustaan saattaa olla heikentynyt niin, että maali on syytä poistaa, vaikka maalikalvo vaikuttaisikin ehjältä. Vanha maalikerros poistetaan kaapimalla tai teräsharjalla sekä mahdollisesti lämmittämällä pintaa infrapunalämmittimellä. Pese maalipinnat maalarinpesuliuoksella ja homeiset pinnat homepesuliuoksella sekä huuhtele hyvin. Pohjusta paljaat puupinnat pohjusteella ja anna kuivua n. 1 vrk.
Varaa yhtenäistä pintaa varten riittävä määrä peittosuojaa samaan astiaan. Sekoita hyvin ja levitä siveltimellä, maalausharjalla tai ruiskulla 1–2 kertaan. Käsittele päätypuu erityisen huolellisesti. Työvälineet pestään heti käytön jälkeen vedellä ja pesuaineella.
Käsiteltävän pinnan tulee olla kuiva. Puun kosteus saa olla enintään 20 % puun kuivapainosta. Maalaustyön ja peittosuojan kuivumisen aikana tulee ilman, maalattavan pinnan ja peittosuojan lämpötilan olla yli +5 °C ja ilman suhteellisen kosteuden alle 80 %. Vältä maalaamista suorassa auringonpaisteessa.
Muista myös: homeenpoistoaine, pohjuste, maalarinteipit, suojamuovit, työvaatteet ja -käsineet, maalaustelineet.